《游大涤洞天》
宋代·盖经

暇日寻幽入洞霄，攀萝扪石自忘劳。
地环九锁仙都閟，山倚一峰天柱高。
夜静仙人吹凤笛，月明帝子下雪旄。
佩环寂寂中庭晓，时有胎禽唳九皋。

作者简介：盖经（一一二九～一一九二），字德常，开封（今属河南）人，南渡后居华亭。高宗绍兴三十年（一一六○）进士，授绍兴府司户参军。孝宗乾道九年（一一七三），除敕令所删定官兼国史院编修官、实录院检讨官。淳熙三年（一一七六），除司农寺丞兼权户部郎官，总领淮西江东军马钱粮。八年，除户部侍郎，兼侍读。九年，提举江州太平兴国宫。十二年起知江州。十三年知镇江府。光宗绍熙三年卒，年六十四。